Ben (άλμπουμ)

Το Ben είναι το δεύτερο στούντιο άλμπουμ από τον Αμερικανό καλλιτέχνη Μάικλ Τζάκσον. Το άλμπουμ κυκλοφόρησε στις 4 Αυγούστου 1972, ενώ ο Τζάκσον ήταν ακόμη μέλος των Τζάκσον 5. Το άλμπουμ έλαβε ανάμεικτες κριτικές από σύγχρονους μουσικούς κριτικούς. Το Ben ήταν περισσότερο επιτυχημένο στα μουσικά charts από το προηγούμενο στούντιο άλμπουμ του Τζάκσον, εφόσον τα τραγούδια του προστέθηκαν στο top 10 του Billboard 200. Διεθνώς, το άλμπουμ ήταν λιγότερα επιτυχημένο, σκαρφαλώνοντας στη 12η θέση στον Καναδά και στο top twenty σε Αυστραλία και Γαλλία. 

Παγκοσμίως, το Ben πούλησε 5 εκατομμύρια αντίτυπα. Το άλμπουμ κυκλοφόρησε ένα single, το Ben, το οποίο είχε εμπορική επιτυχία στα μουσικά charts, φθάνοντας έως τη 1η θέση στο Billboard Hot 100, και ήταν το πρώτο number one single του Τζάκσον στο τσαρτ. Το Ben επίσης έφθασε στο top ten σε άλλες περιοχές παγκοσμίως. Το Everybody's Somebody's Fool έπρεπε να κυκλοφορήσει ως το δεύτερο single από το άλμπουμ, αλλά ακυρώθηκε για άγνωστους λόγους. Δύο από τα τραγούδια του άλμπουμ συμπεριλήφθηκαν στο Hello World: The Motown Solo Collection (2009).

Προϊστορία

Τον Ιανουάριο του 1972, καθώς ήταν μέλος των Τζάκσον 5, ο Μάικλ κυκλοφόρησε το πρώτο στούντιο άλμπουμ του, ονόματι Got to Be There. Το άλμπουμ έλαβε γενικά θετικές και αρνητικές γνώμες από σύγχρονους μουσικούς κριτικούς. Το άλμπουμ δεν είχε εμπορική επιτυχία παγκοσμίως και δεν είχε καλές θέσεις στα μουσικά τσαρτ. Παρόλο αυτά, τα τρία singles του άλμπουμ είχαν λάβει καλές θέσεις στο Billboard Hot 100, όπου και τα τρία έφθασαν στο top twenty, ενώ δύο από τα τρία έφθασαν στο top-five. Το Got to Be There είχε περισσότερη επιτυχία στις ΗΠΑ παρά παγκοσμίως, έχοντας φθάσει στη 14η θέση στο Billboard 200 ενώ έφθασε στη 37η θέση στο Ηνωμένο Βασίλειο και στην 121η θέση στη Γαλλία.

Μουσική 

Το Ben ηχογραφήθηκε από τον Τζάκσον από το 1971 έως το 1972. Είχε έξι παραγωγούς, και είχε ως ανώτερο παραγωγό τον Μπέρρι Γκόρντι. Οι συνθέτες των τραγουδιών ήταν ο Μελ Λάρσον, ο Τζέρρι Μαρκελλίνο, ο Τόμ Μπέλλ, η Λίντα Κρίντ, οι The Corporation, ο Σμόκι Ρόμπινσον, ο Ρόναλντ Ουάιτ και άλλοι. Το Ben είχε μουσικές R&B, contemporary pop rock και soul. Το ομώνυμο κομμάτι, το οποίο είχε πάρει θέματα από την ταινία Ben (1972 - ταινία για το νεκρό ποντίκι Βίλλαρντ), πήρε μια Χρυσή Σφαίρα και ήταν υποψήφιο για Academy Award for Best Song. Το What Goes Around Comes Around έχει ομοιότητες με το παλαιότερο single του Τζάκσι Τζάκσον, Didn't I (Blow Your Mind This Time), στο οποίο τα φωνητικά έκανε ο Τζάκσον και οι μεγαλύτεροι αδερφοί του.Halstead, pp. 76–94 Για το Ben, ο Τζάκσον εκτέλεσε μια νέα εκδοχή του My Girl (1964) των The Temptations, μια νέα εκδοχή του Everybody's Somebody's Fool του Λιονέλ Χάμπτον, μια νέα εκδοχή του You Can Cry on My Shoulder (1965) της Μπρέντα Χόλλοβεϊ και μια νέα εκδοχή του Shoo-Be-Doo-Be-Doo-Da-Day (1968) του Στηβ Γουέντερ. Το My Girl έχει ρυθμό της funk και περιέχει ρώτα-και-απάντα στίχους, όπως είχαν και τα κομμάτια των Τζάκσον 5. Το You Can Cry on My Shoulder είναι ένα mid-tempo κομμάτι. Το We've Got a Good Thing Going κυκλοφόρησε ως B-side στο I Wanna Be Where You Are και στο In Our Small Way από το προηγούμενο άλμπουμ του Τζάκσον, Got to Be There.

Κυκλοφορία και αποδοχή

Το άλμπουμ κυκλοφόρησε από τη Motown Records τον Αύγουστο του 1972, και ήταν το δεύτερο στούντιο άλμπουμ του Τζάκσον. Ως μέρος της προώθησης του άλμπουμ, το Ben κυκλοφόρησε ως το κύριο single του άλμπουμ τον Ιούλιο του 1972. Το Ben είχε εμπορική επιτυχία παγκοσμίως, φθάνοντας στα top-ten και στα top-twenty στα μουσικά τσαρτ. Το τραγούδι έφθασε έως την 1η θέση του Billboard Hot 100, και ήταν το πρώτο του single που έφθασε στη 1η θέση κατά τη διάρκεια της καριέρας του ως solo καλλιτέχνη. Το Ben επίσης έφθασε στην 3η θέση του Billboard Hot Adult Contemporary Tracks και στη 5η θέση του Hot R&B/Hip-Hop Songs. Το Ben έφθασε στο top-ten του Dutch Top 40, φθάνοντας έως τη 2η θέση και στη 7η θέση του UK Singles Chart, καθώς και στην 14η θέση στην Αυστραλία. Το Everybody's Somebody's Fool έπρεπε να κυκλοφορήσει ως το δεύτερο single από το άλμπουμ, αλλά ακυρώθηκε για άγνωστους λόγους.Hello World: The Motown Solo Collection, p. 23 Motown Records (2009)

To Ben είχε περισσότερη επιτυχία στα μουσικά τσαρτ των ΗΠΑ καθώς και παγκοσμίως, σε σύγκριση με τα προηγούμενα άλμπουμ του Τζάκσον. Το άλμπουμ έφθασε έως την 5η θέση του Billboard 200 - και έγινε το πρώτο άλμπουμ του Τζάκσον που έφθασε στο top ten σε αυτό το τσαρτ. Το Ben επίσης έφθασε στη 4η θέση στο Top R&B/Hip-Hop Albums. Στις 13 Ιανουαρίου 1973, το Ben έφθασε στη 17η θέση, η οποία ήταν και η καλύτερη του, στο United Kingdoms' Album Charts. Το άλμπουμ έμεινε στο top fifty των ΗΠΑ για 7 εβδομάδες. Στις 1 Ιανουαρίου 1973, το άλμπουμ έγινε αργυρό από τη Βρετανική Φωνογραφική Βιομηχανία για πωλήσεις 60.000 αντίτυπων στο Ηνωμένο Βασίλειο. Μετά τον θάνατο του Τζάκσον το 2009, αυξήθηκε η διασημότητα της μουσικής του. Το άλμπουμ έφθασε στην 162η θέση στη Γαλλία, στις 25 Ιουλίου 2009. Το Ben έμεινε στο top two-hundred της Γαλλίας για 2 εβδομάδες. Το άλμπουμ πώλησε 5 εκατομμύρια αντίτυπα παγκοσμίως.Chery, Carl: XXL: Michael Jackson Special Collector's Edition, page 100. American Press.

Το άλμπουμ έλαβε γενικά ανάμεικτες γνώμες από σύγχρονους μουσικούς κριτικούς. Η Λίνστσεϊ Πλάνερ του Allmusic έδωσε στο Ben 4 από τα 5 αστέρια. Η Πλάνερ δήλωσε ότι το What Goes Around Comes Around είναι «μια από τις καλύτερες βαθιές περικοπές του Ben» και το Shoo Be Doo Be Doo Da Day ήταν ο «νικητής», ενώ περιγράφει το In Our Small Way είναι το «λιγότερο ταιριαστό» τραγούδι για το άλμπουμ, καθώς είχε «απελπιστικό μήνυμα». Η Πλάνερ σημείωσε ότι «το μόνο παράξενο για αυτό το άλμπουμ ήταν η λίγη παρουσίαση της μηχανής παραγωγής hitς Τhe Corporation». Ο Βινς Αλέττι του Rolling Stone έδωσε στο άλμπουμ δύο αστέρια από τα πέντε. Ο Αλέττι σημείωσε ότι καθώς το άλμπουμ «περιείχε αρκετά πρωτότυπο υλικό» δεν «είχε κάτι γλυκό όπως το Got to Be There ή το I Wanna Be Where You Are» αλλά «είναι πιο δυνατό άλμπουμ από το πρώτο». Σημείωσε ότι στο ομώνυμο κομμάτι, ο Τζάκσον έχει «εκπληκτικό ποσό αισθημάτων» στη φωνητική του εκτέλεση. Η Λέχ Γκρίνμπλατ, της Entertainment Weekly έδωσε στο άλμπουμ βαθμό Β. Η Γκρίνμπλατ δήλωσε ότι το ομώνυμο κομμάτι ήταν μια «απόδειξη για το ταλέντο του» και πρόσθεσε ότι άλμπουμ «θα γίνεται πιο γνωστό» χάρη σε αυτό το κομμάτι.

Κατάλογος κομματιών

Τσαρτ και βραβεία

 Τσαρτ 
 Τσαρτ (1972/1973/2009) ΚαλύτερηθέσηFrench Albums Chart162UK Albums Chart17U.S. Billboard 2005U.S. Top R&B/Hip-Hop Albums4

 Singles 

 Έτος Singles Καλύτερη θέσηUSUS AdultUS R&BAUSDUTUK1972Ben 1 3 5 14 2 7

 Βραβεία 

ΧώραΒραβείο(όριο πωλήσεων)Ηνωμένο ΒασίλειοΑργυρό

Προσωπικό

 Μάικλ Τζάκσον - φωνητικά 
 The Corporation - παραγωγοί 
 Χάλ Ντάβις - παραγωγός 
 Μπέρρι Γκόρντι - κύριος παραγωγός 
 Μέλ Λάρσον - παραγωγός 
 Τζέρρι Μαρκελλίνο - παραγωγός 
 Μπόμπι Τέιλορ - παραγωγός 
 Πηγή:

Παραπομπές

Περαιτέρω ανάγνωση

 George, Nelson (2004). Michael Jackson: The Ultimate Collection liner notes. Sony BMG.

κατηγορία:Δισκογραφία του Μάικλ Τζάκσον
Κατηγορία:Άλμπουμ του 1972